CELEX: 32015R0045
Language: et
Date: 2015-01-14 00:00:00
Title: Komisjoni määrus (EL) 2015/45, 14. jaanuar 2015 , millega muudetakse Euroopa Parlamendi ja nõukogu direktiivi 2007/46/EÜ ja komisjoni määrust (EÜ) nr 692/2008 seoses väikeste tarbesõidukite CO 2 -heite vähendamise uuendusliku tehnoloogiaga  EMPs kohaldatav tekst

15.1.2015   
            
            
               ET
            
            
               Euroopa Liidu Teataja
            
            
               L 9/1
            
         KOMISJONI MÄÄRUS (EL) 2015/45,
   14. jaanuar 2015,
   millega muudetakse Euroopa Parlamendi ja nõukogu direktiivi 2007/46/EÜ ja komisjoni määrust (EÜ) nr 692/2008 seoses väikeste tarbesõidukite CO2-heite vähendamise uuendusliku tehnoloogiaga
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 20. juuni 2007. aasta määrust (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust, (1) eriti selle artikli 5 lõiget 3,
   võttes arvesse Euroopa Parlamendi ja nõukogu 5. septembri 2007. aasta direktiivi 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (raamdirektiiv), (2) eriti selle artikli 39 lõiget 2,
   ning arvestades järgmist:
   
               (1)
            
            
               Euroopa Parlamendi ja nõukogu määruses (EL) nr 510/2011 (3) on sätestatud, et uuenduslike tehnoloogiate kasutamisega saavutatud CO2-säästu tuleks võtta arvesse iga tootja CO2 eriheite keskmise taseme arvutamisel. Väikeste tarbesõidukite vähese CO2-heitega uuenduslike tehnoloogiate heakskiitmise ja sertifitseerimise korra üksikasjalikud eeskirjad on esitatud komisjoni rakendusmääruses (EL) nr 427/2014 (4).
            
         
               (2)
            
            
               Et iga tootja CO2-eriheite sihttaseme arvutamisel saaks arvesse võtta uuendusliku tehnoloogia kasutamisega saavutatud CO2-säästu ja et tagada erasõidukite puhul CO2-erisäästu tõhus kontroll, tuleks ökoinnovatsioonitehnoloogiaga varustatud sõidukid sertifitseerida sõiduki tüübikinnituse osana ja kogusääst tuleks vastavalt rakendusmääruse (EL) nr 427/2014 artikli 11 lõikele 2 täpsustada eraldi nii tüübikinnituse dokumentides kui ka direktiivi 2007/46/EÜ kohases vastavustunnistuses.
            
         
               (3)
            
            
               Sellest tulenevalt on vaja muuta tüübikinnitusmenetluses kasutatavaid dokumente, selleks et nõuetekohaselt kajastada ökoinnovatsiooniga seotud teavet.
            
         
               (4)
            
            
               Tüübikinnituseks kasutatavate dokumentide muutmise eesmärk on ühelt poolt pakkuda tüübikinnitusasutustele täpseid andmeid ökoinnovatiivsete seadmetega varustatud väikeste tarbesõidukite sertifitseerimiseks ning teiselt poolt integreerida ökoinnovatsioonide CO2-heite vähenemine kindla sõidukitüübi, -variandi või -mudeli representatiivse teabe osana.
            
         
               (5)
            
            
               Komisjoni määruses (EÜ) nr 692/2008 (5) on sätestatud haldusnõuded, mille alusel kontrollitakse sõidukite CO2-heite vastavust, ning selliste sõidukite CO2-heite ja kütusetarbimise mõõtmise normid.
            
         
               (6)
            
            
               Seepärast tuleks direktiivi 2007/46/EÜ ja määrust (EÜ) nr 692/2008 vastavalt muuta.
            
         
               (7)
            
            
               Tuleks anda piisav üleminekuaeg, et võimaldada tootjatel ja riikide ametiasutustel kohandada nende meetodid vastavaks uutele eeskirjadele.
            
         
               (8)
            
            
               Tootjatel peaks uuendusliku tehnoloogia rakendamise korral olema võimalus vabatahtlikult taotleda CO2-heite vähenemise sertifitseerimist enne uute eeskirjade kohaldamiskuupäeva.
            
         
               (9)
            
            
               Käesoleva määrusega ette nähtud meetmed on kooskõlas mootorsõidukite tehnilise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Direktiivi 2007/46/EÜ I ja IX lisa muudetakse vastavalt käesoleva määruse I lisale.
   Artikkel 2
   Määruse (EÜ) nr 692/2008 I ja XII lisa muudetakse vastavalt käesoleva määruse II lisale.
   Artikkel 3
   Käesoleva määruse jõustumise kuupäevast ei või liikmesriikide ametiasutused keelduda EÜ tüübikinnituse või riikliku tüübikinnituse andmisest sõidukitüüpidele, mis vastavad käesolevale määrusele.
   Alates 1. jaanuarist 2016 antakse CO2-heite vähendamise uuendusliku tehnoloogiaga varustatud sõidukitele tüübikinnitus kooskõlas direktiiviga 2007/46/EÜ ja määrusega (EÜ) nr 692/2008, mida on muudetud käesoleva määrusega.
   Hiljemalt 1. jaanuarist 2016 annavad tootjad kõikidele uutele sõidukitele vastavussertifikaadid välja vastavalt direktiivile 2007/46/EÜ ja määrusele (EÜ) nr 692/2008, mida on muudetud käesoleva määrusega.
   Artikkel 4
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. jaanuar 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 171, 29.6.2007, lk 1.
   
      (2)  ELT L 263, 9.10.2007, lk 1.
   
      (3)  Euroopa Parlamendi ja nõukogu määrus (EL) nr 510/2011, 11. mai 2011, millega kehtestatakse uute väikeste tarbesõidukite heitenormid, lähtudes väikesõidukite CO2-heite vähendamist käsitlevast ühenduse terviklikust lähenemisviisist (ELT L 145, 31.5.2011, lk 1).
   
      (4)  Komisjoni rakendusmäärus (EL) nr 427/2014, 25. aprill 2014, millega kehtestatakse väikeste tarbesõidukite vähese CO2-heitega uuenduslike tehnoloogiate heakskiitmise ja sertifitseerimise kord vastavalt Euroopa Parlamendi ja nõukogu määrusele (EL) nr 510/2011 (ELT L 125, 26.4.2014, lk 57).
   
      (5)  Komisjoni määrus (EÜ) nr 692/2008, 18. juuli 2008, millega rakendatakse ja muudetakse Euroopa Parlamendi ja nõukogu määrust (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust (ELT L 199, 28.7.2008, lk 1).
   
      I LISA
      Direktiivi 2007/46/EÜ I ja IX lisa muudetakse järgmiselt.
      
                  1)
               
               
                  I lisa punktid 3.5.6 ja 3.5.6.1 asendatakse järgmisega:
                  
                              „3.5.6.
                           
                           
                              Sõiduk, milles on kasutatud ökoinnovatsioonilahendusi määruse (EÜ) nr 443/2009 artiklis 12 määratletud tähenduses M1-kategooria sõidukite puhul ja määruse (EL) nr 510/2011 artiklis 12 määratletud tähenduses N1 -kategooria sõidukite puhul: jah/ei (1)
                           
                        
                              3.5.6.1.
                           
                           
                              Kontrollsõiduki tüüp/variant/versioon rakendusmääruse (EL) nr 725/2011 artiklis 5 osutatud M1-kategooria sõidukite puhul ja määruse (EL) nr 427/2014 artiklis 5 osutatud N1 -kategooria sõidukite puhul (vajaduse korral)”
                           
                        ;
               
            
                  2)
               
               
                  IX lisa muudetakse järgmiselt:
                  
                              a)
                           
                           
                              EÜ vastavussertifikaadi näidise I osas „Lk 2 — N1-kategooria sõidukid (komplektsed ja komplekteeritud sõidukid)” lisatakse punkti 49 punktid 3, 3.1 ja 3.2:
                              
                                          „3.
                                       
                                       
                                          Sõiduk, mille puhul on kasutatud ökoinnovatsioonilahendusi: jah/ei (1)
                                       
                                    
                                          3.1.
                                       
                                       
                                          Ökoinnovatsioonilahendus(t)e üldkood (p1):
                                       
                                    
                                          3.2.
                                       
                                       
                                          Ökoinnovatsioonilahendus(t)ega saavutatud CO2 -heite vähenemine kokku (p2) (korratakse iga katsetatud etalonkütuse kohta): .”
                                       
                                    ;
                           
                        
                              b)
                           
                           
                              EÜ vastavussertifikaadi näidise II osas „Lk 2 — N1-kategooria sõidukid (mittekomplektsed sõidukid)” lisatakse punkti 49 punktid 3, 3.1 ja 3.2:
                              
                                          „3.
                                       
                                       
                                          Sõiduk, mille puhul on kasutatud ökoinnovatsioonilahendusi: jah/ei (1)
                                       
                                    
                                          3.1.
                                       
                                       
                                          Ökoinnovatsioonilahendus(t)e üldkood (p1):
                                       
                                    
                                          3.2.
                                       
                                       
                                          Ökoinnovatsioonilahendus(t)ega saavutatud CO2 -heite vähenemine kokku (p2) (korratakse iga katsetatud etalonkütuse kohta): .”
                                       
                                    .
                           
                        
            
   
      II LISA
      Määruse (EÜ) nr 692/2008 I ja XII lisa muudetakse järgmiselt.
      
                  1)
               
               
                  I lisa muudetakse järgmiselt:
                  
                              a)
                           
                           
                              punkt 4.3.5.1 asendatakse järgmisega:
                              
                                          „4.3.5.1.
                                       
                                       
                                          Sellise sõidukitüübi korral, mille puhul on kasutatud üht või mitut ökoinnovatsioonilahendust määruse (EÜ) nr 443/2009 artikli 12 tähenduses M1-kategooria sõidukite puhul ja määruse (EL) nr 510/2011 artikli 12 tähenduses N1-kategooria sõidukite puhul, tõendatakse ökoinnovatsioonilahenduste nõuetekohasust katsetega, mis on ette nähtud komisjoni otsus(t)es, millega kõnealused ökoinnovatsioonilahendused heaks kiidetakse.”
                                       
                                    ;
                           
                        
                              b)
                           
                           
                              3. liite punktid 3.5.6 ja 3.5.6.1 asendatakse järgmisega:
                              
                                          „3.5.6.
                                       
                                       
                                          Sõiduk, mille puhul on kasutatud ökoinnovatsioonilahendusi määruse (EÜ) nr 443/2009 artiklis 12 määratletud tähenduses M1-kategooria sõidukite puhul ja määruse (EL) nr 510/2011 artiklis 12 määratletud tähenduses N1-kategooria sõidukite puhul: jah/ei (*)
                                       
                                    
                                          3.5.6.1.
                                       
                                       
                                          Kontrollsõiduki tüüp/variant/versioon vastavalt rakendusmääruse (EL) nr 725/2011 artiklile 5 M1-kategooria sõidukite puhul ja määruse (EL) nr 427/2014 artiklile 5 N1 -kategooria sõidukite puhul (**)”
                                       
                                    ;
                           
                        
            
                  2)
               
               
                  XII lisa muudetakse järgmiselt:
                  
                              a)
                           
                           
                              punktid 4.1 ja 4.2 asendatakse järgmisega:
                              
                                          „4.1.
                                       
                                       
                                          Vastavalt rakendusmääruse (EL) nr 725/2011 artikli 11 lõikele 1 M1-kategooria sõidukite puhul ja määruse (EL) nr 427/2014 artikli 11 lõikele 1 N1-kategooria sõidukite puhul taotleb tootja, kes soovib saavutada keskmise CO2-heite vähenemist, mis tuleneb sõiduki puhul kasutatud ühe või mitme ökoinnovatsioonilahenduse tõttu saadud säästust, tüübikinnitusasutuselt ökoinnovatsioonilahendusega sõiduki EÜ tüübikinnitustunnistuse.
                                       
                                    
                                          4.2.
                                       
                                       
                                          Sõidukile tüübikinnituse andmisel määratakse ökoinnovatsioonist tulenev CO2-heite vähenemine kindlaks, kasutades selleks menetlust ja katsemetoodikat, mis on ette nähtud komisjoni otsuses, millega ökoinnovatsioonilahendus heaks kiidetakse, vastavalt rakendusmääruse (EL) nr 725/2011 artiklile 10 M1-kategooria sõidukite puhul ja vastavalt määruse (EL) nr 427/2014 artiklile 10 N1-kategooria sõidukite puhul.”
                                       
                                    ;
                           
                        
                              b)
                           
                           
                              punkt 4.4 asendatakse järgmisega:
                              
                                          „4.4.
                                       
                                       
                                          Tüübikinnitust ei anta, kui ökoinnovatiivse sõiduki heitkogused ei ole vähenenud vähemalt 1 g CO2/km võrreldes kontrollsõidukiga, millele on osutatud rakendusmääruse (EL) nr 725/2011 artiklis 5 M1-kategooria sõidukite puhul ja määruse (EL) nr 427/2014 artiklis 5 N1-kategooria sõidukite puhul.”